**FIȘA MĂSURII M5**

**Denumirea măsurii**: Facilitarea creării și dezvoltării de activități neagricole în mediul rural

**CODUL Măsurii**: **M5 / 6A**

**Tipul măsurii: X INVESTIȚII**

□ SERVICII

□ SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Oportunităţile de angajare in Regiunea Rediu Prăjeni sunt reduse în sectorul non-agricol. Populaţia depinde în principal de activităţile agricole acestea oferindu-le condiții de viață de subzistență. Decalajul dintre mediul rural şi cel urban este redat de nivelul scăzut de venituri şi de rata de angajare. Nevoia obținerii de venituri suplimentare pentru populaţia ocupată în agricultura de subzistență și semisubzistență este absolut necesară, mai ales în contextul tendinței de depopulare. Totodată nevoia de stimulare a antreprenoriatului în mediul rural este ridicată și este în rezonanță cu nevoia de creștere a valorificării potențialului comunităților rurale din perspectiva pesiajului, culturii, activităților tradiționale dar și a resurselor locale.

Dezvoltarea afacerilor la scară mică de către fermieri și alții în domenii non-agricole poate contribui la obținerea de locuri de muncă și venituri suplimentare și la menținerea populației în mediul rural.

Scopul sprijinului acordat prin Masura M5 este de a stimula mediul de afaceri din mediul rural, contribuind astfel la creşterea numărului de activităţi non-agricole desfăşurate în zonele rurale, precum şi la dezvoltarea activităţilor non-agricole existente, care să conducă la crearea de locuri de muncă, creşterea veniturile populaţiei rurale, diversificarea activitatilor economice ale fermierilor sau membrilor gospodariilor agricole prin practicarea de activitati neagricole in vederea cresterii veniturilor si crearii de alternative ocupationale.

**Obiectiv(e) de dezvoltare rurală** la care contribuie Măsura M5, conform Reg. (UE) nr. 1305/2013, art. 4. este: obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

**Obiectivele specifice** ale măsurii M5 sunt:

- Creșterea și diversificarea numărului locurilor de muncă în spațiul rural;

- Dezvoltarea afacerilor la scară mică de către fermieri și nu numai în domenii non-agricole;

- Dezvoltarea economică a zonelor rurale;

- Dezvoltarea serviciilor pentru populaţie şi alte activităţi economice;

- Crearea de locuri de muncă si obținerea de venituri suplimentare;

- Menținerea populației în mediul rural;

- Creșterea valorii adăugate în activități non-agricole și de turism ;

- Incurajarea menținerii și dezvoltării activităților meșteșugărești tradiționale.

Măsura contribuie la prioritatea **P6**: „Promovarea incluziunii sociale, a reducerii sărăciei și a dezvoltării economice în zonele rurale”, conform art. 5, (6) din Reg. (UE) nr. 1305/2013.

Măsura corespunde obiectivelor **art. 19**, (1), (b) din Titlul III: Sprijinul pentru dezvoltarea rurală la Reg. (UE) nr. 1305/2013 „investitii in crearea si dezvoltarea de activitati neagricole”.

Măsura contribuie la Domeniul de intervenție: **6A)** Facilitarea diversificării, a înființării și a dezvoltării de întreprinderi mici, precum și crearea de locuri de muncă, conform art. 5, Reg. (UE) nr. 1305/2013).

Măsura contribuie la obiectivele transversale legate de inovare, de protecția mediului și de atenuarea schimbărilor climatice și de adaptarea la acestea, în conformitate cu prevederile art. 5 din Reg. (UE) nr. 1305/2013.

Complementaritatea cu alte măsuri din SDL: **M1 (DI: 1C)**

Sinergia cu alte măsuri din SDL: **M5 (DI: 6B), M7 (DI: 6B), M8 (DI: 6B), M9 (DI: 6C).**

**2. Valoarea adăugată a măsurii**

- consolidarea identității locale și a profilului local;

- cresterea calității vieții și a atractivității zonei locale;

- creșterea accesului la locuri de muncă, antreprenoriat, sănătate, educație, cultură, generare de venituri alternative;

- stimularea inovării.

**3. Trimiteri la alte acte legislative**

- Legislaţia naţională cu incidenţă în domeniile activităţilor neagricole prevăzută în Ghidul solicitantului pentru participarea la selecţia SDL;

- Fişa Măsurii 6 din PNDR 2014-2020;

- Ghidurile solicitantului pentru măsurile 6.2 şi 6.4 din PNDR 2014-2020;

- Reg. (UE) 1303/2013 , Reg. (UE) 1305/2013, Reg. (UE) nr. 1407/2014.

**4. Beneficiari direcți/indirecți (grup țintă)**

Beneficiari directi:

- micro-întreprinderi și întreprinderi non-agricole mici existente și nou înființate din spațiul rural;

- fermieri sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în zona rurală în cadrul întreprinderii deja existente încadrabile în microîntreprinderi și întreprinderi mici, cu excepția persoanelor fizice neautorizate;

-

Beneficiarii indirecți ai acestei măsuri sunt:

- persoanele din categoria populaţiei active aflate în căutarea unui loc de muncă;

- populație netă care beneficiază de servicii non-agricole.

**5. Tip de sprijin**

* Rambursarea costurilor eligibile suportate și plătite efectiv,
* Plăți în avans, cu condiția constituirii unei garanții bancare corespunzătoare procentului de 100% din valoarea avansului, în conformitate cu art. 45 (4) și art. 63 ale Reg. (UE) nr. 1305/2013.

**6. Tipuri de acțiuni eligibile și neeligibile**

În cadrul Măsurii M5 se acordă sprijin pentru investiții microîntreprinderilor şi întreprinderilor mici din mediul rural care creează sau dezvoltă activităţi non-agricole în zona GAL Regiunea Rediu Prajeni.

De asemenea, sunt vizați fermierii sau membrii gospodăriilor lor agricole care doresc să-și diversifice activitățile economice prin practicarea de activități non-agricole în vederea creșterii veniturilor și creării de alternative ocupaționale.

Tipurile de operațiuni şi cheltuieli eligibile vor fi în conformitate cu Lista codurilor CAEN eligibile pentru finanțare conform **Anexei 7** – Lista codurilor CAEN eligibile si **Anexei 8** – Lista codurilor CAEN eligibile numai pentru dotarea cladirilor din cadrul sub-masurii 6.4 “Investitii in crearea si dezvoltarea de activitati neagricole” PNDR 2014-2020.

Exemple de tipuri de investiţii şi cheltuieli eligibile:

**Investiţii pentru producerea şi comercializarea produselor neagricole:**

* fabricarea produselor textile, îmbrăcăminte, articole de marochinarie, articole de hârtie şi carton;
* fabricarea produselor chimice, farmaceutice;
* activităţi de prelucrare a produselor lemnoase;
* industrie metalurgică, fabricare de construcţii metalice, maşini, utilaje şi echipamente;
* fabricare produse electrice, electronice;

**Investiţii pentru activităţi meşteşugăreşti (activităţi de artizanat şi alte activităţi tradiţionale neagricole** – olărit, brodat, prelucrare manuală a fierului, lânii, lemnului, pielii, etc);

**Investiţii legate de furnizarea de servicii:**

* servicii medicale, sociale, sanitar-veterinare;
* servicii de reparaţii maşini, unelte, obiecte casnice;
* servicii de consultanţă, contabilitate, juridice, audit;
* activităţi de servicii în tehnologia informaţiei şi servicii informatice;
* servicii tehnice, administrative, etc.

**Investiţii pentru infrastructură în unităţile de primire turistică tip agro-turistic, parcuri pentru rulote, camping și tabere, proiecte de activităţi de agrement** (dependente sau independente de o structura de primire agro-turistica cu functiuni de cazare), cu respectarea Ordinului ANT 65/2013, cu modificările şi completările ulterioare. Acestea se vor limita la capacitatea de cazare specifică structurii de primire turistică de tip pensiune agroturistică – maxim 8 camere.

**Investiţii pentru producţia de combustibil din biomasă** (ex: fabricare de peleţi şi brichete) în vederea comercializării.

Actiuni neeligibile:

• Prestarea de servicii agricole;

• Procesarea și comercializarea produselor prevăzute în Anexa 1 din Tratat;

• Producția de electricitate din biomasă ca și activitate economică.

**7. Condiții de eligibilitate**

* Investiția trebuie să se încadreze in categoria investitiilor non-agricole prevăzute prin măsură, in conformitate cu prevederile Reg.(UE) nr.1305/2013;
* Investitia si activitatea trebuie sa se realizeze pe teritoriul GAL, dar comercializarea productiei poate fi realizata si in afara teritoriului GAL;
* Solicitantul trebuie să demonstreze capacitatea de a asigura cofinanțarea investiției;
* Viabilitatea economică a investiției trebuie să fie demonstrată pe baza prezentării unei documentații tehnico-economice;
* Întreprinderea nu trebuie să fie în dificultate în conformitate cu Liniile directoare privind ajutorul de stat pentru salvarea și restructurarea întreprinderilor în dificultate;
* Investiția va fi precedată de o evaluare a impactului preconizat asupra mediului și dacă aceasta poate avea efecte negative asupra mediului, în conformitate cu legislația în vigoare
* Solicitantul trebuie sa se incadreze in categoria beneficiarilor eligibili;
* Investitia va respecta legislatia in vigoare din domeniul sanatatii publice, sanitar veterinar si de siguranta alimentara.

**8. Criterii de selecție**

1. Principiul diversificării activității agricole a fermelor existente către activități non-agricole;

2. Proiecte care prin activitatea propusa creaza locuri de munca;3. Tipul investitiei prevazut prin proiect: servicii (cu exceptia serviciilor de agroturism), activitati de productie, activitati de agroturism (pensiuni agroturistice si/sau servicii de agreement), activitati mestesugaresti;4. Întreprindere activă fără întrerupere cel puțin 2 ani și cu profit operațional în ultimul an ‐ (pentru a se evidenția buna gestionare a activității economice).

5. Proiectul contine componente innovative sau de protectia mediului si clima.

**9. Sume (aplicabile) și rata sprijinului**

Sprijinul public nerambursabil va respecta prevederile Reg. (UE) nr. 1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali pentru fondurile FEADR.

* Pentru fondurile FEADR și EURI intensitatea sprijinului public nerambursabil este de 70%. Intensitatea sprijinului public nerambursabil poate fi de 90%, pentru:

- solicitanții care desfășoară activități de producție, servicii medicale, sanitar-veterinare și agroturism,

- fermierii care își diversifică activitatea de bază agricolă prin dezvoltarea unor activități non-agricole.

Valoarea maxima nerambursabila pe proiect va fi stabilita in cadrul apelului de selectie, in limita a maxim 200.000 euro/proiect pentru fondurile FEADR.

Valoarea maximă nerambursabilă pe proiect va fi stabilita in cadrul apelului de selectie, in limita a 83.592,86 euro/proiect pentru fondurile EURI.

**10. Indicatori de monitorizare**

Locuri de muncă create.

Cheltuiala publică totală din fonduri FEADR: 203.308,79 euro

Cheltuiala publică totală din fonduri EURI: 83.592,86 euro